b'\n_START_ARTICLE_\nSuomen Paikallisliikenneliitto\n_START_PARAGRAPH_\nSuomen Paikallisliikenneliitto ry on suomalainen kaupunkien joukkoliikenteen yhteisty\xc3\xb6- ja etuj\xc3\xa4rjest\xc3\xb6. J\xc3\xa4rjest\xc3\xb6n j\xc3\xa4seni\xc3\xa4 ovat kunnalliset liikennelaitokset, useat muut paikallisliikenteen liikenn\xc3\xb6itsij\xc3\xa4t ja VR-Yhtym\xc3\xa4 Oy:n paikallisliikenne. J\xc3\xa4rjest\xc3\xb6n toimintaan osallistuvat my\xc3\xb6s kaupunkien joukkoliikenneviranomaiset, kuten Turun joukkoliikennetoimisto ja YTV. J\xc3\xa4rjest\xc3\xb6 ottaa kantaa kaupunkien joukkoliikenteen etujen puolesta ja j\xc3\xa4rjest\xc3\xa4\xc3\xa4 kehitt\xc3\xa4mis- ja koulutustoimintaa sek\xc3\xa4 seminaareja, joista t\xc3\xa4rkeimm\xc3\xa4t ovat vuosittaiset Paikallisliikennep\xc3\xa4iv\xc3\xa4t._NEWLINE_Linja-autoliikenteen vastaava etuj\xc3\xa4rjest\xc3\xb6 on Linja-autoliitto.'